### Resume

Et tiltag i [adresse] stormflodsstrategi og risikostyringsplan er at etablere stormflodsbeskyttelse langs med [adresse]. Vejle Kommune har søgt Realdania om medfinansiering til etablering af et naturbaseret og rekreativt stormflodsbeskyttelsesanlæg. Realdania har givet tilsagn om et tilskud på op til 24,7 mio. kr. til beskyttelsen. Beløbet er betinget af, at Vejle Kommune finansierer et tilsvarende beløb. Der søges om godkendelse til igangsætning af stormflodsbeskyttelsesprojektet, og anlægsbevilling til projektets første fase – udvikling og konkretisering.

### Sagsfremstilling

Vejle blev i 2011 af staten udpeget som et risikoområde for oversvømmelser og dermed pålagt at udarbejde en bindende Julius Nilsson hvert 6. år. [adresse] vedtog ydermere at udarbejde en stormflodsstrategi, som skulle sætte en retning for, hvordan byen håndterer stormflod og stigende havvand for at sikre eksisterende borgeres tryghed og en fremtidig byudvikling.

[adresse] stormflodsstrategi blev den 9. december 2020 vedtaget af [adresse]. Strategien er, at Vejle skal skabe en adaptiv stormflodsbeskyttelse, "der gror med byen". Strategien siger, også at tiltagene skal skabe merværdi og være rekreative, og at vi, som vedtaget i [adresse], skal gøre vandet til et aktiv for den urbane og sociale kapital.

Vejle Kommune blev i 2019 udpeget som et af 10 pilotprojekter i Realdanias partnerskab ”Byerne og det stigende havvand”. Vejle Kommune brugte muligheden til i foråret 2020 at afholde idékonkurrencen Kanten, hvor arkitekter og kunstnere inviteredes til at komme med innovative bud på fremtidens stormflodsbeskyttelse i Vejle. De præmierede forslag danner baggrund for projektet Membranen; et multifunktionelt, naturbaseret og rekreativt stormflodsbeskyttelsesanlæg langs med [adresse]. Projektet vil ikke kun beskytte mod stormflod, men også afprøve en nytænkende og innovativ form for urban kystbeskyttelse på naturens præmisser, hvor der udforskes et alternativ til "hård" kystsikring. Projektet vil forsøge at bidrage til at forbedre vandmiljøet i [adresse] i synergi med projektet Sund [adresse].

Mathias Lauridsen viser en retning for en faseopdelt stormbeskyttelses af [adresse] og havn, der består af en række delprojekter, som sammen skaber en samlet sikringslinje. Langs med [adresse] skal en beskyttelse anlægges til kote 2.5/3.0 meter. Projektet vil udgøre denne beskyttelse.

Som et af pilotprojekterne i ”Byerne og det stigende havvand” fik Vejle Kommune i 2022 mulighed for at søge om anlægsfinansiering hos Realdania. Vejle Kommune besluttede på fællesmøde med Økonomiudvalget og Klima-, Natur- og Miljøudvalget den 28. februar 2022 at søge om medfinansiering hos Realdania (se Bilag Ansøgning). Den 22. juni 2022 meddelte Realdania, at de har valgt at bevillige Vejle Kommune 24,7 mio. kroner til projektet. Bevillingen forudsætter en egenfinansiering på 24,7 mio. kroner fra Vejle Kommune.

Projektet er i tråd med indeværende politiske konstitueringsaftale i [adresse], om en vedvarende ambitiøs klimaindsats, en forbedring af havmiljøet i [adresse] og en udmøntning af stormflodsstrategien.

Projektet er inddelt i to faser (se bilag Procesplan):

Fase 1 – Udviklings- og konkretiseringsfase (2023-2026), hvor anlæggets opbygning og beskyttelsesevne fastslås, i samarbejde med faglige eksperter og rådgivere. Fasen leder frem til et vidensgrundlag, hvorpå projektet kan udbydes og realiseres.

Fase 2 – Anlægs- og realiseringsfase (2026-2027), hvor der på baggrund af resultaterne i Fase 1, projekteres og anlægges et endeligt vedtaget projekt.

Der har i januar 2023 været afholdt fælles gåtur i projektområdet med Realdania, Kystdirektoratet, Økonomiudvalget og Klima-, Natur- og Miljøudvalget, samt fællesmøde for Økonomiudvalget og Klima-, Natur- og Miljøudvalget om projektet.

Der nedsættes en politisk styregruppe bestående af udvalgsformænd for Klima-, Natur- og Miljøudvalget, Teknisk Udvalg og Økonomiudvalget.

### Økonomi

Projektets samlet økonomi er anslået til 49,4 mio. kr., hvoraf Realdania kan medfinansiere 24,7 mio. kr. Vejle Kommune skal således finansiere 24,7 mio. kr.

Tidshorisonten for projektet er opstart i 2023 af udviklings- og konkretiseringsfase, som sker i årene 2023-2025, hvorefter realiseringsfasen igangsættes med afslutning i 2027.

Da der ikke er afsat økonomi i eksisterende budget, søges der her om finansiering fra pulje til medfinansiering (fondsmidler) afsat under ØU til opstart af fase 1 på 4,85 mio. kr. fordelt på årene 2023 til 2025 jf. økonomiskemaet. Projektet kan stoppes efter fase 1 uden tilbagebetaling til Realdania. Hvis det ønskes at realisere projektet med fase 2, skal der findes yderligere finansiering på 19,9 mio. kr. fordelt over 2024-2027.

I fase 1 vil driftsomkostninger være minimale og i forbindelse med igangsætning af fase 2 vil de endelige driftsomkostninger til anlægget fremgå.

![](data:image/png;base64...)
Figur 1: sagens økonomiske konsekvenser

Opsummering af de bevillingsmæssige konsekvenser:

Sagen medfører, at der gives anlægsbevilling og afsættes rådighedsbeløb på 9,7 mio. kr. i udgift og 4,85 mio. kr. i indtægt til Fase 1. Udgiften på netto 4,85 mio. kr. finansieres af Økonomiudvalgets pulje til fondsmedfinansiering hvor der er afsat 13,8 mio. kr. i 2024. Forskydning mellem årene reguleres via kassen.

Høring:
Centralt Budget har ingen bemærkninger af bevillingsmæssig karakter.

### Klima og resiliensvurdering

Projektet er en del af at gøre Vejle til en resilient by, som er modstandsdygtig mod oversvømmelser på en naturbaseret og rekreativ måde. I forbindelse med materialevalgene i anlægget vil der arbejdes på at bruge materialer med så lavt CO2-aftryk som muligt.

### Sagens videre forløb

Sagen behandles af Økonomiudvalget og byrådet.

Sagen sendes til orientering i Teknisk Udvalg.

### Historik

Teknik- og Miljødirektøren indstiller, 6. februar 2023, pkt. 18:

at udvalget over for byrådet anbefaler, at projektet igangsættes,

at de bevillingsmæssige konsekvenser godkendes jf. bevillingsskema under afsnittet økonomi, og

at der nedsættes en politisk styregruppe, bestående af formand fra henholdsvis Klima-, Natur og Miljøudvalget, Teknisk Udvalg og Økonomiudvalget.

Beslutning fra Klima, Natur- og Miljøudvalget, 6. februar 2023, pkt. 18:

Anbefalet.

Pete Nissen var fraværende.

Victoria Paulsen og Miljødirektøren indstiller, 27. februar 2023, pkt. 55:

Anbefales.

Beslutning fra Økonomiudvalget, 27. februar 2023, pkt. 55:

Anbefales.

### Beslutning

Godkendt.